ƐZUKOALƐDEƐ 3
Asoo Amgba Edwɛkpa Ne Vi Nyamenle Ɛkɛ?
1. Nwane a le Baebolo ne Kɛlɛvolɛ a?
Edwɛkpa mɔɔ kile kɛ menli badɛnla azɛlɛ ye azo dahuu la wɔ Baebolo ne anu. (Edwɛndolɛ 37:29) Mbuluku ngyikyi 66 a wɔ Baebolo ne anu a. Nyamenle manle menli kɛyɛ 40 mɔɔ di nɔhalɛ la a hɛlɛle a. Mosisi a hɛlɛle mbuluku nnu ne mɔɔ lumua la wɔ ɛvolɛ kɛyɛ 3,500 mɔɔ ɛze ɛhɔ la a. Ɛzoanvolɛ Dwɔn a hɛlɛle buluku ne mɔɔ li awieleɛ la wɔ ɛvolɛ kɛyɛ 1,900 mɔɔ ɛze ɛhɔ la a. Nwane edwɛkɛ a Baebolo kɛlɛvolɛma ne hɛlɛle a? Nyamenle luale ye sunsum nwuanzanwuanza ne azo dendɛle hilele menli mɔɔ hɛlɛle la. (2 Samoɛle 23:2) Nyamenle adwenle a bɛhɛlɛle a na tɛ bɛdabɛ mumua ne bɛ adwenle ɔ. Yemɔti Gyihova a le Baebolo ne Kɛlɛvolɛ a.
2. Kɛ ɔkɛyɛ na yɛanwu kɛ Baebolo ne le nɔhalɛ ɛ?
Yɛze kɛ Baebolo ne vi Nyamenle ɛkɛ ɔluakɛ ɔka mɔɔ bazi kenlebie la. Dasanli biala ɛnrɛhola ɛnrɛyɛ zɔ. (Dwɔhyua 23:14) Nyamenle Tumivolɛ Bedevinli ne angomekye a kola nwu alesama kenlebie a.
Ɔwɔ kɛ buluku mɔɔ vi Nyamenle ɛkɛ la yɛ ngakyile, na zɔhane a Baebolo ne de a. Bɛva Baebolo ne mgbe mgbe dɔɔnwo bɛmaa wɔ aneɛ ngakyile dɔɔnwo anu. Ɔwɔ nuhua kɛ Baebolo ne ɛhyɛ ɛdeɛ noko ɔ nee abɔdeɛ nwo nrɛlɛbɛ yia. Bieko, menli 40 ne anu biala angɛlɛ edwɛkɛ mɔɔ tia ɔ gɔnwo ɛdeɛ a. * Ɛlɔlɛ Nyamenle ne angomekye ala a bahola aha ɛlɔlɛ nwo edwɛkɛ mɔɔ wɔ Baebolo ne anu la. Baebolo ne eza kola maa menli kakyi bɛ subane na bɛbɔ ɛbɛla kpalɛ. Edwɛkɛ ɛhye mɔ ɛmaa menli dɔɔnwo ɛlie ɛli kɛ Baebolo ne le Nyamenle Edwɛkɛ.
3. Duzu a Baebolo ne ka nwolɛ edwɛkɛ a?
Baebolo ne anu edwɛkɛ titile ne fane bodane mɔɔ Nyamenle lɛ maa alesama la anwo. Ngɛlɛlera ne kilehile kɛzi asetɛnla kpalɛ wɔ paladaese azɛlɛ zo vile sonla sa nee kɛzi yɛ sa baha paladaese ne bieko la anu.
Ngyinlazo, mɛla nee folɛdulɛ eza wɔ Nyamenle Edwɛkɛ ne anu. Bieko, kɛzi Nyamenle nee menli lile wɔ tete ne la anwo edwɛkɛ wɔ nu na ɔmaa yɛnwu Nyamenle subane. Yemɔti Baebolo ne baboa wɔ yeamaa wɔanwu Nyamenle. Ɔkile mɔɔ ɛyɛ a ɛbarayɛ ɔ gɔnwo la.
4. Kɛ ɔkɛyɛ na wɔade Baebolo ne abo ɛ?
Buluku ɛhye balua adenle mɔɔ Gyisɛse luale zo la azo yeamaa wɔade Baebolo ne abo. Ɔhwenle adwenle hɔle Baebolo ne azo na “ɔhilehilele nu.”
Edwɛkpa ne mɔɔ vi Nyamenle ɛkɛ la yɛ anyelielɛ tɛla ninyɛne dɔɔnwo. Noko bie mɔ ɛndwenle nwolɛ yɛɛ ɔka bie mɔ ɛya bɔbɔ. Mmamaa ɛ sa nu to. Nyamenle anwo nrɛlɛbɛ mɔɔ ɛbanyia la bamaa wɔanyia dahuu ngoane.
^ ɛden. 3 Nea A Book for All People buluku ne mɔɔ wɔ Nrelenza nu la.
Sukoa Dɔɔnwo
EDWƐKPA MƆƆ VI NYAMENLE ƐKƐ!
Kɛ Ɔkɛyɛ Na Yɛanwu Kɛ Baebolo Ne Le Nɔhalɛ Ɛ?
Saa Nyamenle a hɛlɛle Baebolo ne a, ɔwɔ kɛ ɔyɛ ngakyile ɔfi mbuluku mɔɔ ɛha la anwo.
Duzu A Baebolo ne Kilehile Amgba A?
Baebolo Ne Le Buluku Mɔɔ Vi Nyamenle Ɛkɛ A
Kɛzi Baebolo ne bahola aboa wɔ amaa wɔagyinla wɔ ngyegyelɛ nloa ɛ? Duzu ati a yɛkola yɛfa yɛ nwo yɛto ye ngapezo ne mɔ azo ɛ?
Duzu A Baebolo ne Kilehile Amgba A?
Nyamenle Anwo Nɔhalɛ Ngilehile A Le Boni?
Asoo ɛnea a Nyamenle dwenle ɛ nwo amgba? Sukoa Nyamenle subane ngakyile ne mɔ nee kɛzi ɛbahola wɔabikye ye la anwo debie.
twi_Latn kbp_Latn dyu_Latn twi_Latn kbp_Latn twi_Latn twi_Latn twi_Latn twi_Latn twi_Latn kbp_Latn twi_Latn ewe_Latn twi_Latn bam_Latn kbp_Latn kbp_Latn twi_Latn sot_Latn ewe_Latn twi_Latn sot_Latn sot_Latn twi_Latn